Richmond Railway Bridge

Richmond Railway Bridge je oblúkový železničný most cez Temžu v londýnskej časti Richmond. Most je súčasťou železničnej trate Waterloo to Reading Line a nachádza sa medzi železničnými stanicami St Margarets a Richmond. Architektmi pôvodného mosta boli J. E. Errington a Joseph Locke (ktorý bol aj architektom mosta Barnes Railway Bridge) a otvorený bol v roku 1848. Po dokončení sa stal prvým železničným mostom cez Temžu v Londýne. V roku 1908 bol prestavaný podľa návrhu J. W. Jacomb-Hooda. Celková dĺžka mosta je 91,5 m a tri hlavné oblúkové rozpätia majú dĺžku 30,5 m. Výška mosta nad hladinou Temže pri nízkom prílive je 8 m. Referencie Iné projekty Commons ponúka multimediálne súbory na tému Richmond Railway Bridge Externé odkazy Richmond Railway Bridge v databáze Structurae